Správa Komisie Rade o systéme kvót pre výrobu zemiakového škrobu /* KOM/2004/0772 v konečnom znení */





Brusel, 06.12.2004 KOM(2004) 772 v konečnom znení 2004/0269 (CNS) . SPRÁVA KOMISIE RADE o systéme kvót pre výrobu zemiakového škrobu Návrh NARIADENIA RADY ktorým sa mení a dopĺňa nariadenie (ES) č. 1868/94 ustanovujúce systém kvót pre výrobu zemiakového škrobu . (predložená Komisiou) SPRÁVA KOMISIE RADE o systéme kvót pre výrobu zemiakového škrobu 1. Úvod: Potreba správy Nariadenie Rady (ES) č. 1868/94 ustanovujúce systém kvót pre výrobu zemiakového škrobu[1] vo svojom článku 3 ods. 1 vyžaduje, aby 30. septembra 2004 alebo ešte pred týmto dátumom Komisia predložila Rade správu o rozdelení kvóty v rámci Spoločenstva, doplnenú vhodnými návrhmi. Táto správa musí zohľadňovať prípadné zmeny platieb pestovateľom zemiakov, ako aj vývoj trhu so zemiakovým škrobom a trhu s obilným škrobom. Článok 3 ods. 2 nariadenia (ES) č. 1868/94 stanovuje, že 31. decembra 2004 alebo ešte pred týmto dátumom Rada, konajúc na základe článku 37 zmluvy, rozdelí kvótu medzi členské štáty na základe správy uvedenej v predchádzajúcom odseku, určenú na využívanie počas nasledujúcich troch hospodárskych rokov. Súčasné kvóty sú stanovené nariadením (ES) č. 1868/94 až do konca hospodárskeho roku 2004/2005 (30. jún 2005). 2. Reforma SPP 26. júna 2003 Rada prijala hĺbkovú reformu spoločnej poľnohospodárskej politiky (SPP), ktorá významným spôsobom mení pravidlá podpory poľnohospodárskeho sektora v rámci Spoločenstva. Najväčšia časť platieb sa bude od tejto chvíle vyplácať nezávisle od objemov výroby. Tieto nové „jednotné platby za obrábanie“ budú závisieť od dodržiavania noriem predovšetkým v oblasti životného prostredia. Prerušenie spojitosti medzi subvenciou a výrobou umožní poľnohospodárom v Únii, aby boli viac konkurencie schopní a aby svoju činnosť orientovali viac v závislosti od trhu, to všetko pri zachovaní potrebnej stability ich príjmov. Aby sa udržala výroba zemiakového škrobu v tradičných výrobných oblastiach a uznala úloha pestovania zemiakov v rámci rotácie plodín, prijalo sa pre tento sektor čiastočné rozčlenenie. Časť (40 %) súčasnej podpory[2] sa odčlení a zahrnie do systému jednotnej platby za obrábanie (SPS) na základe dodávok podnikom vyrábajúcim škrob v minulom období. Zvyšných 60 % sa uchová ako podpora pre poľnohospodárov, ktorí pestujú zemiaky určené na výrobu škrobu, ako je to uvedené v článkoch 93 a 94 nariadenia Rady (ES) č. 1782/2003[3]. V prípade, ak členský štát uplatní nepovinné prechodné obdobie[4], ktorým sa oddiali uplatnenie rozčlenenia, zostáva v platnosti súčasná výška podpory. Podpora sa vyplatí výlučne za množstvo zemiakov, na ktoré sa vzťahuje pestovateľská zmluva uzavretá medzi pestovateľom zemiakov a podnikom vyrábajúcim škrob až do výšky kvóty, ktorá bola tomuto podniku pridelená na základe ustanovení nariadenia (ES) č. 1868/94. V nových členských štátoch vyrábajúcich zemiakový škrob sa uplatňuje zjednodušený systém jednotnej platby na plochu (Single area payment schemes alebo SAPS), doplnený v prípade potreby priamymi národnými platbami (top-ups). 3. Rozšírenie Šesť nových krajín sa od hospodárskeho roku 2004/2005 podieľa na systéme kvót pre výrobu zemiakového škrobu a medzi sebou si delí celkovú kvótu 186 613 ton stanovenú na hospodársky rok 2004/2005, z ktorej 78 % pripadá Poľsku, 18 % Českej republike a 4 % sa delia medzi Estónsko, Lotyšsko, Litvu a Slovensko. V dôsledku toho sa kvóta EÚ zvyšuje o 11% z 1,762 milióna ton (EÚ-15) na 1,949 milióna ton (EÚ-25). 4. SYSTÉM KVÓT Zemiakový škrob konkuruje obilnému škrobu. Obmedzenia výroby uplatňované v sektore obilnín, predovšetkým vyňatím pôdy z obrábania, a zvýšenie výroby zemiakového škrobu na začiatku 90-tych rokov viedli Radu k obmedzeniu výroby zemiakového škrobu od roku 1995/1996 prostredníctvom zavedenia systému kvót (nariadenie (ES) č. 1868/94) na základe nasledujúcich kritérií: - kvóta sa stanovuje pre každý členský štát a následne sa rozdeľuje na subkvóty pre podniky vyrábajúce škrob, - pestovatelia zemiakov obdržia platbu uvedenú v odseku 2 za každú tonu škrobu obsiahnutú v zemiakoch dodaných do škrobárne až do limitu subkvóty. - podniky vyrábajúce škrob obdržia prémiu v rozmedzí svojej subkvóty, aby sa kompenzovali určité štrukturálne nevýhody v porovnaní s výrobcami obilného škrobu (menej vedľajších produktov na zhodnotenie, kratšia dĺžka výrobnej doby, zvýšené náklady proti znečisteniu); prémia sa vyplatí pod podmienkou, že výrobca zaplatil pestovateľom zemiakov určených na výrobu zemiakového škrobu minimálnu cenu . Pestovatelia zemiakov a podnik vyrábajúci škrob musia každý rok uzatvoriť pestovateľskú zmluvu, aby sa predišlo akémukoľvek prekročeniu subkvóty; táto zmluva výslovne uvádza predovšetkým predpokladané množstvo škrobu, ktoré sa má dodať, a minimálnu cenu, ktorú má podnik vyrábajúci škrob vyplatiť; podnik vyrábajúci škrob nemôže prebrať dodávku zemiakov, na ktoré sa nevzťahuje pestovateľská zmluva. S výnimkou klauzuly o flexibilite v rozmedzí 5 % sa musí akýkoľvek zemiakový škrob vyrobený nad rámec stanovenej subkvóty vyviezť ako taký bez vývoznej náhrady zo Spoločenstva pred 1. januárom, ktorý nasleduje po skončení príslušného hospodárskeho roka; za toto množstvo sa musí vyplatiť minimálna cena, prémie škrobárňam a platby výrobcom sa však nevyplácajú. Podrobné pravidlá uplatňovania systému kvót sa upresňujú v nariadeniach Komisie (ES) č. 2235/2003[5] a (ES) n° 2236/2003[6], ktoré dávajú odpoveď na rozličné otázky, ako je napríklad zavedenie pestovateľských zmlúv, minimálny obsah škrobu v zemiakoch, určovanie váhy a obsahu škrobu v zemiakoch pri vstupe do škrobárne, ustanovenia týkajúce sa vývozu bez náhrady, podrobné pravidlá kontroly a príslušné sankcie, pravidlá, ktoré sa uplatňujú v prípade fúzie, prevodu a začatia alebo skončenia činnosti podnikov vyrábajúcich škrob. Nariadenie (ES) č. 2237/2003[7] vo svojej kapitole 6 obsahuje podrobné pravidlá uplatňovania podpory na škrobové zemiaky na hospodársky rok 2004/2005. V blízkej dobe bude uverejnené nové nariadenie týkajúce sa uplatňovania po roku 2004/2005. 5. VÝVOJ VÝROBY A KVÓT ZEMIAKOVÉHO šKROBU Tabuľky A a B uvedené v prílohe ukazujú vývoj výroby zemiakového škrobu v rámci systému kvót, ako aj rozličné stanovenia kvót pre jednotlivé členské štáty. Od zavedenia systému kvót pre výrobu zemiakového škrobu v roku 1995 boli Rade a Parlamentu predložené dve správy[8], doplnené návrhom na predĺženie kvót. V súvislosti s Agendou 2000 sa Rada rozhodla znížiť kvóty na hospodárske roky 2000/2001 a 2001/2002 výmenou za vyššiu úroveň sadzby vyrovnávacej platby pre škrobové zemiaky než pre obilniny (75 % zo zníženia cien oproti 48,4 % pre obilniny), to všetko pri zachovaní vyrovnanosti rozpočtu. Tabuľka 1 uvedená nižšie podáva prehľad pre celú EÚ-15, pokiaľ ide o vývoj výroby zemiakového škrobu vo vzťahu k stanovenej kvóte. Okrem hospodárskych rokov 1998/1999 a 2003/2004 (zlé klimatické podmienky) sa výroba EÚ pohybovala v blízkosti stanovenej kvóty. Hospodársky rok 2003/2004 prebehol v ťažkých podmienkach (vplyv letných horúčav v niektorých oblastiach); avšak niektoré podniky vyrábajúce škrob použili klauzulu o flexibilite v rozmedzí 5 % (podľa článku 6 ods. 2 nariadenia (ES) č. 1868/94). Prvé údaje pre hospodársky rok 2004/2005 naznačujú väčšiu úrodu škrobových zemiakov následkom lepších klimatických podmienok. Tabuľka 1 Vývoj výroby a základnej kvóty EÚ pre zemiakový škrob 1 000 ton 1998/1999 | 1999/2000 | 2000/2001 | 2001/2002 | 2002/2003 | 2003/2004 | VÝROBA | 1 660,5 | 1 804,8 | 1 849,7 | 1 601,1 | 1 684,8 | 1 461,9 | KVÓTA | 1 864,3 | 1 864,3 | 1 814,2 | 1 762,1 | 1 762,1 | 1 762,1 | pomer výroba / kvóta | 89 % | 97 % | 102 % | 91 % | 96 % | 83 % | 6. VÝVOJ SEKTORA OBILNÉHO šKROBU – ZEMIAKOVÉHO šKROBU 6.1. Vývoz škrobu Svetový trh predstavuje dôležité odbytisko pre sektor škrobu vrátane odvodených produktov. Približne 50 % výroby zemiakového škrobu sa vyváža do tretích krajín. Nasledujúca tabuľka predstavuje vývoj vývozov hlavných produktov daného sektora. Tabuľka 2 je zostavená na základe oznámení členských štátov Generálnemu riaditeľstvu pre poľnohospodárstvo (vývozné osvedčenia pre výrobky v prílohe I zmluvy, s náhradami alebo bez nich) a jednak Generálnemu riaditeľstvu pre podniky (platby vývozných náhrad pre výrobky, ktoré nie sú uvedené v prílohe I). Tabuľka 2 Vývoj vývozov škrobu 1 000 ton rovnocenného škrobu Opis | 1998 | 1999 | 2000 | 2001 | 2002 | 2003 | pšeničný škrob ako taký | 42 | 58 | 36 | 57 | 48 | 57 | kukuričný škrob ako taký | 136 | 84 | 154 | 144 | 138 | 120 | zemiakový škrob ako taký | 431 | 322 | 400 | 335 | 460 | 409 | Medzisúčet obilný škrob – zemiakový škrob "ako také" | 609 | 464 | 590 | 536 | 646 | 586 | Glukózy | 212 | 222 | 279 | 265 | 269 | 252 | Modifikované škroby | 360 | 359 | 535 | 453 | 491 | 410 | SPOLU | 1 181 | 1 045 | 1 404 | 1 254 | 1 405 | 1 248 | Zdroje: | – obilný škrob – zemiakový škrob ako také a glukózy: GR Poľnohospodárstvo / členské štáty, žiadosť o vývozné osvedčenia, – modifikované škroby: GR Podniky / členské štáty – mesačné oznámenia o platbách. | Podľa tabuľky 4 sa v období rokov 1998–2003 celkový objem uvažovaných vývozov udržal na úrovni v priemere 1,250 milióna ton, s úrovňami okolo 1,4 milióna ton v rokoch 2000 a 2002. Dve hlavné pokryté kategórie v rovnakom období sú obilné škroby – zemiakové škroby ako také v rozmedzí okolo 0,5 až 0,6 milióna ton a modifikované škroby vyrábané najmä zo zemiakového škrobu a kukuričného škrobu v objeme medzi 0,4 až 0,5 milióna ton; vývozy glukózových produktov hlavne na báze kukuričného a pšeničného škrobu sa zvýšili na úroveň 0,2 až 0,3 milióna ton. Ďalej sa isté množstvá obilného škrobu a zemiakového škrobu vyvážajú v rámci mnohých výrobkov, ktoré nie sú zahrnuté v prílohe I, pričom ide o iné výrobky než modifikované škroby; kvôli zložitosti sortimentu príslušných výrobkov, tieto nie sú v tabuľke 2 obsiahnuté. 6.2 Výroba škrobu Tabuľka 3 Vývoj výroby škrobu (odhady EÚ-15) milióny ton Výroba škrobu | 1998/1999 | 1999/2000 | 2000/2001 | 2001/2002 | 2002/2003 | 2003/2004 | Škrob: | kukuričný | 3,7 | 3,7 | 3,9 | 4,0 | 4,0 | 4,0 | % | 48 % | 46 % | 45 % | 46 % | 45 % | 46 % | pšeničný | 2,2 | 2,4 | 2,8 | 3,0 | 3,0 | 3,1 | % | 29 % | 30 % | 32 % | 34 % | 34 % | 36 % | zemiakový (škrob) | 1,8 | 1,9 | 2,0 | 1,8 | 1,9 | 1,6 | % | 23 % | 24 % | 23 % | 20 % | 21 % | 18 % | CELKOM | 7,7 | 8,0 | 8,7 | 8,8 | 8,9 | 8,7 | % | 100 % | 100 % | 100 % | 100 % | 100 % | 100 % | Variabilná ročná sadzba (VRS) | 1,3 % | 3,9 % | 8,7 % | 0,6 % | 1,1 % | –1,7 % | Zdroje: | – v prípade obilného škrobu: ZVOŠ (Združenie výrobcov obilného škrobu EÚ), – v prípade zemiakového škrobu: oznámenia členských štátov na základe článku 20 nariadenia (ES) č. 97/95, vrátane výroby mimo kvót, predovšetkým určité výrobné straty nižšie než tie, ktoré sú stanovené nariadením (ES) č. 97/95. | Od roku 1998/1999 dochádzalo pravidelne v rámci Spoločenstva k zvýšeniu výroby obilného a zemiakového škrobu v priemere o 2% ročne, a to najmä v prospech pšeničného škrobu, keďže výroba zemiakového škrobu bola obmedzená systémom kvót, podiel zemiakového škrobu v rámci celkovej produkcie škrobov má tendenciu sa znížiť na približne 20%. 7. NÁVRH Od vydania poslednej správy v roku 2001 nastali dôležité zmeny s rozličnými následkami, ktoré sa budú musieť posúdiť, predovšetkým: - reforma spoločnej poľnohospodárskej politiky (SPP) a následky rozčlenenia na rozličné sektory a podľa spôsobov uplatňovania, - rozšírenie Európskej únie (EÚ) a následky na výrobu v rámci platných systémov. Prvé následky sa budú môcť dať zmerať až o jeden alebo dva roky. Pri čakaní na prvé výsledky a vo svetle tejto správy, predovšetkým pokiaľ ide o rovnováhu na trhu medzi zemiakovým škrobom a obilným škrobom, Komisia navrhuje predĺženie kvót existujúcich v roku 2004/2005 na obdobie dvoch rokov (hospodárske roky 2005/2006 a 2006/2007). * * * Základné právne predpisy EÚ (s odkazom na uverejnenie v Úradnom vestníku Európskej únie) Priame platby a rozčlenenie | Nariadenie Rady (ES) č. 1782/2003 | (Ú.v. EÚ L 270, 21.10.2003, s. 1) | Nariadenie Komisie (ES) č. 2237/2003 | (Ú.v. EÚ L 339, 24.12.2003, s. 52) | Až do 30. júna 2004: | Nariadenie Rady (EHS) č. 1766/92 | (Ú.v. EÚ L 181, 1.7.1992, s. 21) | Zemiakový škrob | Nariadenie Rady (EHS) č. 1868/94 | (Ú.v. EÚ L 197, 30.7.1994, s. 4) | Nariadenie Komisie (ES) č. 2235/2003 | (Ú.v. EÚ L 339, 24.12.2003, s.36) | Nariadenie Komisie (ES) č. 2236/2003 | (Ú.v. EÚ L 339, 24.12.2003, s. 45) | Až do 30. júna 2004: | Nariadenie Komisie (EHS) č. 97/95 | (Ú.v. EÚ L 16, 24.1.1995, s. 3). | PRÍLOHA Tabuľka A Vývoj výroby zemiakového škrobu v rámci systému kvót (1) 1 000 ton VÝROBA | 1998/1999 | 1999/2000 | 2000/2001 | 2001/2002 | 2002/2003 | 2003/2004 | Dánsko | 173,6 | 177,0 | 180,2 | 168,8 | 166,8 | 161,4 | Nemecko | 627,6 | 663,2 | 698,2 | 619,9 | 630,2 | 515,6 | Španielsko | – | – | – | – | – | – | Francúzsko | 271,7 | 305,6 | 274,2 | 217,4 | 271,6 | 253,8 | Holandsko | 431,8 | 505,2 | 528,4 | 443,7 | 458,6 | 401,3 | Rakúsko | 45,5 | 44,0 | 48,1 | 43,6 | 40,1 | 31,9 | Fínsko | 44,5 | 50,6 | 54,5 | 51,9 | 55,8 | 39,0 | Švédsko | 65,8 | 59,2 | 66,1 | 55,7 | 61,5 | 58,9 | (1) ako je stanovená v nariadení (ES) č. 1868/94 a (ES) č. 97/95, vrátane maximálne 5 %-ného výkyvu, bez zahrnutia množstva vyvezeného bez náhrady. Zdroj: oznámenia členských štátov na základe článku 20 nariadenia (ES) č. 97/95. | Tabuľka B Vývoj kvót stanovených na výrobu zemiakového škrobu 1 000 ton Zmeny a doplnenia nariadenia (EHS) č. 1868/94 | nariadenie (ES) č. 1284/98 | Agenda 2000 – nariadenie (ES) č. 1252/1999 | nariadenie (ES) č. 962/2002 | akt pristúpenia | KVÓTY | 1998/1999, 1999/2000, (a 2000/2001) | 2000/2001 | 2001/2002 | 2002/2003, 2003/2004 a 2004/2005 | 2004/2005 | Dánsko | 178,5 | 173,4 | 168,2 | 168,2 | Nemecko | 696,3 | 676,7 | 656,3 | 656,3 | Španielsko | 2,0 | 2,0 | 1,9 | 1,9 | Francúzsko | 281,5 | 273,6 | 265,4 | 265,4 | Holandsko | 538,3 | 523,2 | 507,4 | 507,4 | Rakúsko | 49,1 | 48,4 | 47,7 | 47,7 | Fínsko | 54,8 | 54,0 | 53,2 | 53,2 | Švédsko | 63,9 | 63,0 | 62,1 | 62,1 | Spolu EÚ-15 | 1 864,304 | 1 814,237 | 1 762,148 | 1 762,148 | Česká republika | 33,7 | Estónsko | 0,3 | Lotyšsko | 5,8 | Litva | 1,2 | Poľsko | 145,0 | Slovensko | 0,7 | Spolu EÚ-10 | 186,613 | Spolu kvóty EÚ-25 v roku 2004/2005: 1 948 761 ton. Odkaz: Nariadenie Rady (ES) č. 1868/94, ako bolo zmenené a doplnené aktom pristúpenia. | 2004/0269 (CNS) Návrh NARIADENIA RADY ktorým sa mení a dopĺňa nariadenie (ES) č. 1868/94 ustanovujúce systém kvót pre výrobu zemiakového škrobu RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej články 36 a 37, so zreteľom na návrh Komisie[9], so zreteľom na stanovisko Európskeho parlamentu[10], so zreteľom na stanovisko Európskeho hospodárskeho a sociálneho výboru[11], keďže: (1) Nariadenie Rady (ES) č. 1868/94[12] stanovuje vo svojom článku 2 vyrábajúcim členským štátom kvóty zemiakového škrobu počas hospodárskych rokov 2002/2003, 2003/2004 a 2004/2005. (2) V súlade s článkom 3 ods. 2 nariadenia (ES) č. 1868/94 je potrebné rozdeliť trojročnú kvótu medzi vyrábajúce členské štáty na základe správy Komisie predloženej Rade. Z tohto hľadiska by sa mali zohľadniť nedávny vývoj spoločnej poľnohospodárskej politiky a výroba v členských štátoch, ktoré pristúpili k Spoločenstvu 1. mája 2004, a pri očakávaní prvých následkov na sektor predĺžiť na obmedzené obdobie dvoch rokov kvóty existujúce počas hospodárskeho roku 2004/2005. (3) Vyrábajúce členské štáty musia rozdeliť svoju kvótu na obdobie dvoch rokov medzi všetky podniky vyrábajúce škrob na základe kvót pridelených na hospodársky rok 2004/2005. (4) Množstvo využité podnikmi vyrábajúcimi škrob nad rámec pridelených subkvót počas hospodárskeho roku 2004/2005 musí byť v súlade s článkom 6 ods. 2 nariadenia (ES) č. 1868/94 odpočítané od množstva na hospodársky rok 2005/2006. (5) V dôsledku toho je potrebné zmeniť a doplniť nariadenie (ES) č. 1868/94, PRIJALA TOTO NARIADENIE: Článok 1 Články 2 a 3 nariadenia (ES) č. 1868/94 sa nahrádzajú nasledujúcim znením: „ Článok 2 1. Členským štátom vyrábajúcim zemiakový škrob sa na hospodárske roky 2005/2006 a 2006/2007 prideľujú kvóty v súlade s prílohou. 2. Každý vyrábajúci členský štát uvedený v prílohe rozdelí kvótu, ktorá mu bola pridelená, podnikom vyrábajúcim škrob na využitie počas hospodárskych rokov 2005/2006 a 2006/2007 na základe subkvót, ktoré mali podniky vyrábajúce škrob k dispozícii v roku 2004/2005, s výhradou uplatnenia druhého odseku. Subkvóty, ktoré má každý podnik vyrábajúci škrob k dispozícii na hospodársky rok 2005/2006, sa v súlade s článkom 6 ods. 2 upravia tak, aby sa zohľadnilo akékoľvek množstvo využité nad rámec kvóty počas hospodárskeho roku 2004/2005. Článok 3 1. 30. septembra 2006 alebo ešte pred týmto dátumom Komisia predloží Rade správu o rozdelení kvóty v rámci Spoločenstva, doplnenú vhodnými návrhmi. Táto správa bude zohľadňovať prípadné zmeny platieb pestovateľom zemiakov, ako aj vývoj trhu so zemiakovým škrobom a trhu s obilným škrobom. 2. 31. decembra 2006 alebo ešte pred týmto dátumom Rada, na základe článku 37 zmluvy, rozhodne na základe správy uvedenej v odseku 1 tohto článku o vhodných návrhoch Komisie. 3. 31. januára alebo ešte pred týmto dátumom členské štáty oznámia tým, ktorých sa to týka, podrobnosti prijaté pre daný sektor.“ Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskej únie . Uplatňuje sa od 1. júla 2005. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda PRÍLOHA Kvóty na hospodárske roky 2005/2006 a 2006/2007 (tony) | Česká republika | 33 660 | Dánsko | 168 215 | Nemecko | 656 298 | Estónsko | 250 | Španielsko | 1 943 | Francúzsko | 265 354 | Lotyšsko | 5 778 | Litva | 1 211 | Holandsko | 507 403 | Rakúsko | 47 691 | Poľsko | 144 985 | Slovensko | 729 | Fínsko | 53 178 | Švédsko | 62 066 | Spolu | 1 948 761 | FICHE FINANCIÈRE | 1. | LIGNES BUDGÉTAIRES: 05 02 01 03 05 02 03 15 05 02 12 02 | CRÉDITS APB 2005: 47 Mio EUR 195 Mio EUR 1 394 Mio EUR | 2. | INTITULÉ DE LA MESURE: Règlement du Conseil modifiant le règlement (CE) n° 1868/94 instituant un régime de contingentement pour la production de fécule de pomme de terre. | 3. | BASE JURIDIQUE: Articles 36 et 37 du traité | 4. | OBJECTIFS DE LA MESURE: Répartir le contingent entre les Etats membres producteurs de fécule de pomme de terre pour les campagnes 2005/06 et 2006/07. | 5. | INCIDENCES FINANCIÈRES | PÉRIODE DE 12 MOIS (Mio EUR) | EXERCICE EN COURS 2004 (Mio EUR) | EXERCICE SUIVANT 2005 (Mio EUR) | 5.0 | DÉPENSES A LA CHARGE – DU BUDGET DES CE (RESTITUTIONS/INTERVENTIONS) – DES BUDGETS NATIONAUX – D'AUTRES SECTEURS | – | – | 5.1 | RECETTES – RESSOURCES PROPRES DES CE (PRÉLÈVEMENTS / DROITS DE DOUANE) – SUR LE PLAN NATIONAL | 2006 | 2007 | 2008 | 2009 | 5.0.1 | PRÉVISIONS DES DÉPENSES | 203,1 | 167,5 | – | – | 5.1.1 | PRÉVISIONS DES RECETTES | 5.2 | MODE DE CALCUL: | en Mio € | 2006 | 2007 | explications | Prime féculière | 43,4 | 43,4 | UE 25 | 43,4 | 43,4 | =1 948 761 t x 22,25 €/t | Aide aux pommes de terre | 159,7 | 124,1 | UE 15 | 153,5 | 116,9 | voir observations | UE 10 | 6,2 | 7,2 | = taux de phasing-in x 186 613 t x 110,54 €/t | TOTAL | 203,1 | 167,5 | 6.0 | FINANCEMENT POSSIBLE PAR CRÉDITS INSCRITS AU CHAPITRE CONCERNÉ DU BUDGET EN COURS D'EXÉCUTION | OUI / NON | 6.1 | FINANCEMENT POSSIBLE PAR VIREMENT ENTRE CHAPITRES DU BUDGET EN COURS D'EXÉCUTION | OUI / NON | 6.2 | NÉCESSITÉ D'UN BUDGET SUPPLÉMENTAIRE | OUI / NON | 6.3 | CRÉDITS A INSCRIRE DANS LES BUDGETS FUTURS | OUI / NON | OBSERVATIONS: Dès qu’un Etat membre appliquera le paiement unique (cf. déclaration des Etats), 40 % de l’aide aux pommes de terre féculières sera découplée, seuls les 60 % restants couplés ont un impact financier. Pour l’UE 10, il est fait l’hypothèse que le régime de paiement unique à la surface, calculé une fois par an, est maintenu jusqu’en 2008. | [1] Ú.v. EÚ L 197, 30.7.1994, s. 4. Nariadenie naposledy zmenené a doplnené nariadením(ES) č. 1782/2003 (Ú.v. EÚ L 270, 21.10.2003, s. 1). [2] Pozri článok 43 a prílohu VII nariadenia (ES) č. 1782/2003. [3] Nariadenie Rady (ES) č. 1782/2003, ktorým sa ustanovujú spoločné pravidlá pre režimy priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov (Ú.v. EÚ L 270, 21.10.2003, s. 1). [4] V súlade s článkom 71 nariadenia (ES) č. 1782/2003. [5] Nariadenie Komisie (ES) č. 2235/2003, ktorým sa ustanovujú spoločné pravidlá na uplatňovanie nariadenia Rady (ES) č. 1782/2003 a (ES) č. 1868/94, pokiaľ ide o zemiakový škrob(Ú.v. EÚ L 339, 24.12.2003, s. 36). [6] Nariadenie Komisie (ES) č. 2236/2003, ktorým sa ustanovujú podrobné pravidlá na uplatňovanie nariadenia Rady (ES) č. 1868/94 ustanovujúceho systém kvót pre výrobu zemiakového škrobu(Ú.v. EÚ L 339, 24.12.2003, s. 45). [7] Nariadenie Komisie (ES) č. 2237/2003, ktorým sa ustanovujú podrobné pravidlá na uplatňovanie určitých podporných programov uvedených v hlave IV nariadenia Rady (ES) č. 1782/2003, ktorým sa vytvárajú spoločné pravidlá na programy priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov(Ú.v. EÚ L 339, 24.12.2003, s. 52). [8] – záverečné KOM(1997) 576 z 11.11.1997, kvóty 1998/1999, 1999/2000 a 2000/2001,– záverečné KOM(2001) 677 z 16.11.2001, kvóty 2002/2003, 2003/2004 a 2004/2005. [9] Ú. v. EÚ C […], […], s. […]. [10] Ú. v. EÚ C […], […], s. […]. [11] Ú. v. EÚ C […], […], s. […]. [12] Ú.v. EÚ L 197, 30.7.1994, s. 4. Nariadenie naposledy zmenené a doplnené aktom pristúpeniaz roku 2003.